Der skulle kun nogle enkelte gløder fra en skorsten til en brændeovn til før branden opstod. - Naturen er så knastør for tiden, at gløder fra en cigaret eller lignende nemt kan antænde en naturbrand, siger beredskabschef i Hjørring, Knud Børge Møller. To sommerhuse var i fare for at blive opslugt af flammerne. Heldigvis sprang naboerne til undsætning. - Vi ser flammerne inde fra vores sommerhus. Og så tager vi bare det, vi kan finde - en sneskovl - og slår og skraber i ilden, så den ikke futter sommerhuset af, siger sommerhusbeboer Kaj Thomsen til TV2/Nord. Kaj Thomsen og hans svigersøn hjalp de tyskere, der ejede sommerhuset, hvor gløderne formentlig stammer fra. På grund af indsatsen skulle de to plus en tysker indlægges og pumpes rene for røgforgiftning. Svigersønnen fik desuden en mindre forbrænding i ansigtet på grund af varmen fra flammerne.

Opsummering:
Kaj Thomsen og to andre blev natten til fredag indlagt på Aalborg Sygehus med røgforgiftning og mindre forbrædning, efter de prøvede at slukke en naturbrand i Lønstrup.